સંત મહાત્માએ જંગલની શાંતિ કાયમ રહે તે માટે આ ખિસકોલીને પોતાની ઝૂંપડીએ બોલાવી અને ધર્મ, કર્મ વગેરેનો ઉપદેશ આપ્યો અને સૌની સાથે હળીમળીને રહેવાની શિખામણ આપી. પછી તો સંત મહાત્મા ગરુડજી તેને રોજ બોલાવતા ને નવા નવા ઉપદેશો આપતા હતા. પણ શેઠની શિખામણ ઝાંપા સુધીએ એ કહેવત પ્રમાણે ખિસકોલીનો સ્વભાવ ન જ બદલાયો. બધું ભેંસ આગળ ભાગવત વાંચવા જેવું થયું હતું. તો પણ જંગલમાં શાંતિ લાવવા માટે ગમે તે ભોગે ખિસકોલીનો ખટરાગી સ્વભાવ સુધારવા સંતે મનમાં ગાંઠ વાળી લીધી હતી.